section_heading: Vrijeme kao Majka sultanija Osmanskog Carstva (1595. – 1604.)
paragraph_text: Sultanija Safije je bila jedna od najmoćnijih majki sultanija Osmanskog Carstva. Sudjelovala je u političkim pitanjima u vezi države i imala je velik utjecaj na svoga sina. Kao majka sultanija izmjenjivala je pisma s engleskom kraljicom Elizabetom I. te je tako pojačala veze između Engleske i Osmanskog Carstva. Međusobno su se darovale pa je tako sultanija Safije jednom prilikom dobila na poklon zlatnu kočiju.